**Ministru kabineta noteikumu projekta „Grozījumi Ministru kabineta 2009.gada 6.oktobra noteikumos Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "****Meža ekonomiskās vērtības uzlabošana” īstenošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā un septītā daļa.Komisijas 2013.gada 18.decembra Regula Nr. 1407/2013 par Līguma par Eiropas Savienības darbību 107.un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2014.gada 1.janvāra Latvijā un pārējās Eiropas Savienības dalībvalstīs sākas jaunais 2014.–2020.gada Eiropas Savienības fondu plānošanas periods. Spēkā esošie Ministru kabineta 2009.gada 6.oktobra noteikumi Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "Meža ekonomiskās vērtības uzlabošana” nosaka kārtību, kādā piešķir, administrē un uzrauga valsts un Eiropas Savienības atbalstu pasākuma “Meža ekonomiskās vērtības uzlabošana” īstenošanai 2007.–2013.plānošanas periodā.Tā kā minētajos Ministru kabineta noteikumos ietvertais tiesiskais regulējums attiecas vēl uz 2007.–2013. gada plānošanas periodu, bija nepieciešams sagatavot normatīvo aktu, jo šajā atbalsta pasākumā 2014.gadā ir plānota projektu iesniegumu iesniegšana.Valsts atbalsta nosacījumi Lauku attīstības programmā 2007.–2013.gadam tika saskaņoti, iesniedzot Lauku attīstības programmu 2007.–2013.gadam saskaņošanai Eiropas Komisijā. 2014.gadā tika izdarīti grozījumi Lauku attīstības programmā 2007.–2013.gadam par finansējuma pārdali (palielināts pasākuma finansējums) pasākumam "Meža ekonomiskās vērtības uzlabošana”, paredzot vēl vienas kārtas atvēršanu, un arī šie grozījumi tika iesniegti saskaņošanai ar Eiropas Komisiju. Eiropas Komisija ir norādījusi, ka, izdarot grozījumus attiecībā uz šo pasākumu, ir nepieciešams saskaņot valsts atbalstu vai arī ir iespējams izmantot Komisijas 2013.gada 18.decembra Regulā Nr. 1407/2013 par Līguma par Eiropas Savienības darbību 107.un 108.panta piemērošanu *de minimis* atbalstam paredzēto pieeju. Tā kā 2014.gada 31.jūlijā ar Eiropas Komisiju ir panākta vienošanās par to, ka Latvija apņemas paredzēto papildu atbalstu meža īpašniekiem attiecīgajā pasākumā piešķirt kā *de minimis* atbalstu atbilstoši Komisijas Regulai Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML), ir jāizdara **grozījumi noteikumos Nr.1145**. Ņemot vērā, ka 2007.–2013. gada plānošanas periods tuvojas noslēgumam un atbalsta pasākuma piektās kārtas projektu iesniegumu pieņemšana plānota 2014.gadā septembrī, nepieciešams pēc iespējas ātrāk izdarīt grozījumus. Lai nekavējoties uzsāktu projektu iesniegumu pieņemšanu un nodrošinātu samērīgumu (*de minimis* pieejas piemērošana pasākumā veicama visātrāk) attiecīgajā atbalsta pasākumā, Eiropas Komisijas ieteikums bija piemērot *de minimis* pieeju.Nosacījumi saistībā ar *de minimis* pieejas piemērošanu tiek attiecināti uz pretendentiem, kas ir saimnieciskās darbības veicēji.Ar noteikumu projektu **„Grozījumi Ministru kabineta 2009.gada 6.oktobra noteikumos Nr.1145 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "Meža ekonomiskās vērtības uzlabošana” īstenošanai”” (turpmāk – noteikumu projekts)** tiks ieviestas vairākas jaunas normas, proti, piesakoties atbalsta saņemšanai, pretendentam papildus jāiesniedz uzskaites veidlapa par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem (projekta 1.punkts), savukārt Lauku atbalsta dienestam jānodrošina *de minimis* uzskaite un dati par izmaksāto atbalstu jāglabā desmit gadus no atbalsta piešķiršanas brīža. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi citos normatīvajos aktos nav nepieciešami. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Komisijas Regula Nr. 1407/2013 |
| 2. | Citas starptautiskās saistības  | Nav |
| 3. | Cita informācija  | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas Regula Nr.1407/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1407/2013 1.panta 1.punkts | Noteikumu projekta 2. punktā izteiktais 22.2 punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 1.panta 2.punkts | Noteikumu projekta 2.punktā izteiktais 22.4 punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 2.panta 2.punkts | Noteikumu projekta 2.punktā izteiktais 22.3 punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 3.panta 2.punkts | Noteikumu projekta 2.punktā izteiktais 22.3 punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 5.panta 2.punkts | Noteikumu projekta 4.punktā izteiktais 51. punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 6.panta 4.punkts | Noteikumu projekta 1.punktā izteiktais 15.8. apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 6.panta 4.punkts | Noteikumu projekta 3.punktā izteiktais 50.punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai arī noteikumu projekts skar galvenokārt ES fondu administrēšanā iesaistītās iestādes, atbalsta pretendenti tika informēti par jaunās atlases kārtas nosacījumiem ar nevalstisko organizāciju starpniecību, kā arī ar konsultāciju pakalpojumu sniedzēju starpniecību. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tā kā pretendentam atbalstu izmaksā, nepārsniedzot Komisijas Regulas Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 3.panta 2.punktā noteikto atbalsta summu vienam vienotam uzņēmumam, pretendents Lauku atbalsta dienestā iesniedzamajiem dokumentiem pievieno uzskaites veidlapu par saņemto *de minimis* atbalstu saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Savukārt Lauku atbalsta dienests nodrošina *de minimis* uzskaiti un datus par izmaksāto atbalstu glabā desmit gadus no atbalsta piešķiršanas brīža. Pēc atbalsta saņemšanas pretendents ievēro Komisijas Regulas Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) 1.panta 2. punkta prasības. |
|  | Cita informācija | Nav |

*Anotācijas II un III sadaļa – projekts šīs jomas neskar.*

Zemkopības ministrs J.Dūklavs

2014.09.04. 11:19

1375

I.Vaite

67027453, Iveta.Vaite@zm.gov.lv